PATVIRTINTA

Prienų rajono savivaldybės administracijos direktoriaus

2023 m. spalio d.

įsakymu Nr.

NEKILNOJAMOJO TURTO PIRKIMO EKONOMINIS IR SOCIALINIS PAGRINDIMAS

Pavadinimas. Nekilnojamojo turto (buto/patalpos-buto, unikalus Nr. 4400-0162-7583:8794, esančio pastate, kuris nekilnojamojo turto kadastro ir registro byloje pažymėtas 1A2/b, unikalus Nr. 6997-8014-0013) pirkimas. Žemės sklypas nesuformuotas.

Vieta. Sodų g. 18-8, Pakuonis, Prienų r. sav.

Tikslas. Privataus turto pirkimas Prienų rajono savivaldybės socialinio būsto poreikiams tenkinti. Trijų kambarių butą numatoma įsigyti Prienų rajono savivaldybės nuosavybėn. Prienų rajono savivaldybė gali įsigyti nekilnojamąjį turtą savarankiškosioms funkcijoms vykdyti. Lietuvos Respublikos vietos savivaldos įstatymo 6 straipsnio 3 punkte nustatyta, kad viena iš savarankiškųjų savivaldybės funkcijų yra savivaldybei nuosavybės teise priklausančios žemės ir kito turto valdymas, naudojimas ir disponavimas juo.

Planuojamas įsigyti trijų kambarių butas bus naudojamas Prienų rajono savivaldybės socialinio būsto fondo plėtrai. Lietuvos Respublikos paramos būstui įsigyti ar išsinuomoti įstatymo 14 straipsnio 4 punkte numatyta, kad socialinio būsto fondo plėtra vykdoma statant naujus arba rekonstruojant ir pritaikant būsto paskirčiai esamus pastatus, perkant ar kitokiu būdu įsigyjant gyvenamuosius namus, jų dalis, butus, ne trumpesniam kaip 5 metų laikotarpiui išsinuomojant fiziniams ar juridiniams asmenims priklausančius būstus.

Šiuo metu Prienų rajono savivaldybėje Socialinės paramos šeimai informacinėje sistemoje sudarytame Asmenų ir šeimų, turinčių teisę į paramą būstui išsinuomoti, sąraše 13 šeimų, auginančių tris ar daugiau vaikų ir (ar) vaikų, kuriems nustatyta nuolatinė globa.

Prienų rajono savivaldybės administracija nori pirkti (duomenys neskelbtini) nuosavybės teise priklausantį nekilnojamąjį turtą, esantį Sodų g. 18-8, Pakuonyje, Prienų r. sav., ir taip gyvenamuoju būstu aprūpinti vieną iš šeimų, auginančią tris ar daugiau vaikų ir (ar) vaikų, kuriems nustatyta nuolatinė globa.

Gauta UAB ,,Apus turtas“ nepriklausomo vertintojo ataskaita Nr. 23/607NT. Nekilnojamasis turtas įvertintas 32 700 Eur (trisdešimt du tūkstančiai septyni šimtai). Planuojamas įsigyti nekilnojamasis turtas bus įrašytas į Prienų rajono savivaldybės socialinio būsto fondą ir naudojamas teisę į socialinio būsto nuomą turinčiai šeimai aprūpinti būstu.

Nekilnojamojo turto, esančio Sodų g. 18-8, Pakuonyje, Prienų r. sav., pirkimo būtinybė yra socialiai pagrįsta.

Savivaldybės socialinio būsto poreikiams tenkinti reikalingo nekilnojamojo turto (buto/patalpos-buto, unikalus Nr. 4400-0162-7583:8794, esančio pastate, kuris nekilnojamojo turto kadastro ir registro byloje pažymėtas 1A2/b, unikalus Nr. 6997-8014-0013), esančio Sodų g. 18-8, Pakuonyje, Prienų r. sav., pirkimas yra ekonomiškai ir socialiai pagrįstas.

____________________